als_Latn dik_Latn sag_Latn
Denoncimi/ PD: Klemend Balili po fshihet në Tepelenë. Ja kush e strehonPostuar më: 29 January 2017 11:56
Sekretari i Përgjithshëm i PD-së, Arben Ristani, ka denoncuar faktin se i kërkuari ndërkombëtar prej drejtësisë greke, prej DEA-s amerikane dhe policisë shqiptare, Klemend Balili është duke u strehuar në Tepelenë.
Gjatë një konference për median në selinë blu Ristani bëri një pyetje për qeverinë dhe Ramën e Metës: A po strehohet në Tepelenë Klemend Balili dhe po ruhet nga kryetari i Bashkisë Tërmet Peçi dhe drejtori i transporteve në Gjirokastër?
Ristani tha se kjo pyetje kërkon përgjigje.
Deklarata e plotë e Arben Ristanit:
“Pas presionit të hapur ndërkombetar për arrestimin e Klement Balilit dhe pasi u prishën për pazarin e ditës, PS dhe LSI kanë nisur sherrin dhe shfaqjen e radhës.
Ndërkohë Klement Balili, i kërkuar nga gjysma e policive të Europës, nga DEA amerikane, i konsideruar nga CNN si eskobari i ballkanit, është akoma i lirë, duke kapur peshk nga jahti i tij e duke bredhur nga dasma në dasëm.
Partia Demokratike e denoncoi emërimin e Klement Balilit në zyrat e shtetit, që në maj të vitit 2014. Ne bëmë publike, prova, fakte, se si në vitin 2006, ky trafikant ishte kapur në një aksion të forcave speciale me helikopter, me 750 kilogramë drogë.
Partia Demokratike kërkoi 36 herë në 2 vite e gjysëm largimin e Klement Balilit nga administrata shtetrore ku e emëruan Rama dhe Meta dhe venien e tij para drejtësisë.
E megjithatë, Rama dhe Meta, e mbajtën, e mbrojtën deri në fund, e mbrojtën edhe kur u shpall në kërkim nga Interpoli në maj të vitit 2016.
Sot, në vend që të lozin topa djegësi me Balilin, le ti përgjigjen një pyetje të thjeshtë: A po strehohet Klement Balili në Tepelenë, nën kujdesin e kryetarit të bashkisë së Tepelenës, Termet Peci dhe nje shefi të PS-së në Tepelenë, Dino Selemi, aktualisht edhe drejtor i transportit të Gjirokastrës?”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn